สวัสดีค่ะ คือช่วงอาทิตย์ที่แล้วหนูไปทำกิจกรรมกับน้องๆที่มูลนิธิที่มีเด็กติดเชื้อHIVอะค่ะ แล้วพอดีน้องฟันหลุดเลือดออก พอเลือดหยุดไหลหนูให้น้องมาทำกิจกรรมต่อแล้วน้องไปล้างมือก่อนนะคะแล้วทีนี้น้องมาจับกระดาษอะค่ะเพื่อนบอกที่กระดาษมีคาบเลือดที่ปนกับน้ำที่น้องล้างมือติดอยู่ไม่รู้ว่าแห้งไหมแล้วหนูไม่ทราบ เลยจับกระดาษไปทิ้งแต่มีตรงนิ้วมือหนูมีแผลแบบหนังลอกขนาดเล็กตรงนิ้วโป้งแม่มือหนูอยากทราบว่าจะติดเชื้อไหมคะ
สวัสดีค่ะ โรค hiv คือการติดเชื้อไวรัสชนิดหนึ่ง ที่ทำลายภูมิคุ้มกันในร่างกาย ทำให้ร่างกายติดเชื้อฉวยโอกาสเช่นเชื้อแบคทีเรีย เชื้อราได้ง่ายขึ้น ผู้ป่วยมักเสียชีวิตจากการติดเชื้อฉวยโอกาสในระยะท้ายๆของโรคการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศจากเหตุการณ์ที่กล่าวมา ถ้ามือไม่มีแผลเลยนั้น โอกาสติดต่อน้อยค่ะ เพราะผิวหนังจะทำหน้าที่ป้องกันเอาไว้ แต่ถ้ามือมีแผล หรือเลือดกระเด็นไปโดนส่วนที่เป็นเยื่อบุเช่นในตา หรือในปาก อันนี้จะมีโอกาสติดต่อค่ะแนะนำพบแพทย์ทั่วไปเพื่อประเมินความเสี่ยงภายใน 72 ชั่วโมง แพทย์จะซักประวัติตรวจร่างกายดูตรงแผลเพิ่มเติมค่ะ ว่าเป็นแผลที่อาจเป็นทางเข้าของเชื้อได้หรือไม่ ถ้าประวัติเสี่ยงมากอาจจะต้องได้รับยาต้านเชื้อไวรัสกิน 1 เดือน แล้วนัดกลับไปติดตามผลเลือดค่ะควรหลีกเลี่ยงการสัมผัสกับผู้ป่วย hiv ดังช่องทางที่กล่าวไป